Eitt af markmiðum Seðlabanka Íslands er að stuðla að stöðugu verðlagi . Seðlabankanum er heimilt með samþykki ráðherra að lýsa yfir tölulegu markmiði um verðbólgu . Hinn 27. mars 2001 var tekið upp formlegt verðbólgumarkmið sem skilgreinir stöðugt verðlag sem 2½% verðbólgu á tólf mánuðum . Víki hún meira en 1½ prósentu í hvora átt ber Seðlabankanum að gera ríkisstjórninni opinberlega grein fyrir ástæðum þess og leiðum til úrbóta . Peningastefnunefnd tekur ákvarðanir um vexti bankans sem miðlast um þjóðarbúskapinn og hafa áhrif á verðlagsþróun . Vel mótuð peningastefna getur stuðlað að aukinni hagsæld í landinu með því að tryggja stöðugt verðlag . Á þann hátt getur hún einnig dregið úr efnahagssveiflum . Eftirgefanleg og ómarkviss peningastefna mun hins vegar auka óvissu og síður skapa verðbólgu trausta kjölfestu . Ákvarðanir um beitingu stjórntækja bankans í peningamálum eru teknar af peningastefnunefnd . Ákvarðanir nefndarinnar skulu grundvallast á markmiði um stöðugt verðlag og byggjast á vönduðu mati á ástandi og horfum í efnahagsmálum . Í peningastefnunefnd situr seðlabankastjóri , varaseðlabankastjóri peningastefnu , varaseðlabankastjóri fjármálastöðugleika og tveir sérfræðingar á sviði efnahags - og peningamála sem ráðherra skipar . Seðlabankastjóri er formaður nefndarinnar og varaseðlabankastjóri peningastefnu staðgengill hans . Framsýn peningastefna er grundvöllur fyrir því að Seðlabankinn nái meginmarkmiði sínu sem er verðlagsstöðugleiki . Til þess að peningastefnan sé framsýn þarf Seðlabankinn að geta metið efnahagshorfur til skamms og langs tíma og helstu óvissuþætti sem geta haft áhrif á spána . Eitt af markmiðum Seðlabankans er stöðugt verðlag , skilgreint sem hækkun vísitölu neysluverðs um 2½% á tólf mánuðum . Bankinn getur átt viðskipti á ofangreindum mörkuðum telji hann það þjóna markmiðum sínum .